
[bookmark: _Toc132793683]Vispārējā informācija 
Iepirkuma nosaukums un identifikācijas numurs: „Kursu vadības sistēmas iegāde”, RSU 2024/2/AK (turpmāk – Atklāts konkurss)
Pasūtītājs: Rīgas Stradiņa universitāte (turpmāk – RSU vai Pasūtītājs)
	Adrese:
	Dzirciema iela 16, Rīga LV-1007

	Reģistrācijas Nr.
	90000013771


Kontaktpersona iepirkuma procedūras jautājumos: Ieva Kantika, tālr.:+371 67060862, e-pasts: Ieva.Kantika@rsu.lv. Kontaktpersona iepirkuma procedūras laikā sniedz tikai organizatorisku informāciju.
[bookmark: _Hlk133181614]Iepirkuma komisija: Iepirkuma procedūru organizē ar rektora 2023. gada 22.decembra rīkojumu Nr. 1-PB-2/641/2023  izveidota iepirkuma komisija (turpmāk – Komisija).
Personas datu aizsardzība
Pasūtītājs pretendenta piedāvājumā iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendenta pārstāvjiem, iesniegtā piedāvājuma atbilstības izvērtēšanai, kā arī citu normatīvajos aktos noteikto pienākumu, kas attiecas uz publiska iepirkuma procesa nodrošināšanu, veikšanai. Personas datu apstrādes mērķis – nodrošināt Atklāta konkursa norisi atbilstoši Publisko iepirkumu likumam (turpmāk – PIL) un Atklāta konkursa nolikumam. 
Personas datu apstrādes pārzinis ir RSU. Kontaktinformācija ar personas datu apstrādi saistītajos jautājumos ir rsu@rsu.lv, tālr. +37167409105 vai personu.dati@rsu.lv , tālr. +37167409248 (RSU fizisko personu datu aizsardzības pārvaldnieks). Ar RSU Privātuma politiku var iepazīties šeit: https://www.rsu.lv/privatuma-politika.
Personas  dati tiks glabāti Publisko iepirkumu likuma 40.panta piektajā daļā noteiktajā termiņā – 10 (desmit) gadus pēc iepirkuma līguma (turpmāk – Līgums) noslēgšanas dienas vai gadījumā, ja Atklāts konkurss tiek pārtraukts vai izbeigts bez rezultāta – 10 (desmit) gadus pēc Komisijas lēmuma par Atklāta konkursa rezultātu pieņemšanas dienas.
Personas dati var tikt nodoti Iepirkumu uzraudzības birojam un/vai Administratīvajai rajona tiesai atbilstoši PIL, Eiropas Parlamenta un Padomes 2016. gada 27. aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK” (Vispārīgā datu aizsardzības regula) un citos normatīvajos aktos noteiktajām prasībām.
[bookmark: _Toc132793684]Informācija par iepirkuma procedūru
Atklāts konkurss tiek veikts saskaņā ar PIL 8. panta pirmās daļas 1. punktu un citiem iepirkuma procedūru regulējošiem PIL pantiem, un 2017. gada 28. februāra Ministru kabineta noteikumiem Nr.107 „Iepirkumu procedūru un metu konkursu norises kārtība” (turpmāk – MK noteikumi Nr. 107).
Atklāta konkursa procedūra tiek rīkota Latvijas Atveseļošanas un noturības mehānisma plāna 5.2. reformu un investīciju virziena "Augstskolu pārvaldības modeļa maiņas nodrošināšana" 5.2.1.r. reformas "Augstākās izglītības un zinātnes izcilības un pārvaldības reforma" 5.2.1.1.i. investīcijas "Pētniecības, attīstības un konsolidācijas granti" otrās kārtas "Konsolidācijas un pārvaldības izmaiņu ieviešanas granti" īstenošanas noteikumi" projekta “RSU iekšējā un RSU ar LSPA ārējā konsolidācija”; projekta NR.: 201223/2024” ietvaros. 
Atklāta konkursa dokumentācija ir pieejama Pasūtītāja profilā https://www.eis.gov.lv/EKEIS/Supplier/Organizer/329 Elektronisko iepirkumu sistēmā (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Procurement/114822. Atklāta konkursa dokumentācija sagatavota latviešu valodā.
0. [bookmark: _Ref536600174]

0.1. 
0.2. 
Piegādātājiem ir tiesības prasīt papildu informāciju par Atklātu konkursu, tai skaitā, prasīt izskaidrot Atklāta konkursa nolikuma prasības, vienā no šādiem veidiem:
EIS e-konkursu apakšsistēmā, ja ieinteresētais piegādātājs ir reģistrēts EIS un Atklāta konkursa sadaļā ir reģistrējies kā nolikuma saņēmējs[footnoteRef:1]; [1:  https://www.eis.gov.lv/EIS/Publications/PublicationView.aspx?PublicationId=883] 

nosūtot informācijas pieprasījumus uz e-pasta adresi: Ieva.Kantika@rsu.lv ar norādi: “Par “Kursu vadības sistēmas iegāde” (identifikācijas Nr. RSU 2024/2/AK) nolikumu”.
Ja piegādātājs ir laikus pieprasījis informāciju par Atklāta konkursa nolikumā ietvertajām prasībām, Komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. 
Ja Komisija no piegādātāja ir saņēmusi rakstisku jautājumu par Atklāta konkursa nolikumu, tā kopā ar uzdoto jautājumu (nenorādot tā iesniedzēju) publicē atbildi Atklāta konkursa nolikuma 2.3. punktā norādītajā tīmekļvietnē un vienlaikus nosūta attiecīgajam ieinteresētajam piegādātājam uz e-pasta adresi, no kuras saņemts jautājums.
Tiek uzskatīts, ka piegādātājs ir saņēmis Atklāta konkursa nolikumu, informāciju par izmaiņām Atklāta konkursa nolikumā un paskaidrojošo informāciju uz uzdoto jautājumu ar brīdi, kad tā ir publicēta Atklāta konkursa nolikuma 2.3. punktā norādītajā Pasūtītāja tīmekļvietnē.
Informācijas apmaiņa starp piegādātāju un Komisiju iepirkuma procedūras ietvaros notiek rakstveidā EIS vai e-pastā.
Laikā no piedāvājumu atvēršanas līdz rezultātu paziņošanai Komisija nesniedz informāciju par piedāvājumu vērtēšanas procesu.
[bookmark: _Toc132793685]Piedāvājuma iesniegšanas un atvēršanas vieta, datums, laiks un kārtība
Piedāvājums jāiesniedz EIS e-konkursu apakšsistēmā https://www.eis.gov.lv/EKEIS/Supplier/ProcurementProposals/114822 vienā no turpmāk minētajiem formātiem. 
Katra iesniedzamā dokumenta formāts var atšķirties, bet ir jāievēro šādi iespējamie formāti: 
izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Atklāta konkursa sadaļā ievietotās veidlapas un formu; 
elektroniski aizpildāmos dokumentus elektroniski sagatavojot ārpus e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo veidlapu un formu atbilstību dokumentācijas prasībām un paraugiem). 
Sagatavojot piedāvājumu, visus piedāvājuma dokumentus paraksta pretendenta pārstāvis ar pārstāvības tiesībām, pievienojot pārstāvību apliecinošu dokumentu (skenēts dokumentu oriģināls PDF formātā vai elektroniski parakstīts dokuments). 
Pretendents pēc saviem ieskatiem ir tiesīgs iesniegt dokumentus elektroniskā formātā, parakstot tos ar EIS piedāvāto sistēmas parakstu vai ar drošu elektronisku parakstu. Ja dokuments ir parakstīts ar ārvalstīs izsniegtu drošu elektronisko parakstu, ir jānorāda interneta saite, kur bez maksas var verificēt elektronisko dokumentu, kas parakstīts ar drošu elektronisko parakstu.
Iesniedzot piedāvājumu, pretendents pilnībā atzīst visus Atklāta konkursa nolikumā (t.sk. tā pielikumos, kuras ir ievietotas EIS e-konkursu apakšsistēmās Atklāta konkursa sadaļā) ietvertos nosacījumus. 
Piedāvājums jāsagatavo tā, lai nekādā veidā netiktu apdraudēta EIS e-konkursa apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. 
Ja piedāvājums satur kādu no Atklāta konkursa nolikuma 3.6.punktā minētajiem riskiem, tas netiek izskatīts.
[bookmark: _Hlk516049494]Piedāvājums jāiesniedz EIS e-konkursu apakšsistēmā https://www.eis.gov.lv/EKEIS/Supplier/ProcurementProposals/114822 atbilstoši Paziņojumā par līgumu, kas publicēts Iepirkumu uzraudzības biroja tīmekļa vietnē un Eiropas Savienības Oficiālajā Vēstnesī, norādītajam piedāvājumu iesniegšanas termiņam (datumam un laikam).
Piedāvājumi, kas nav iesniegti Atklāta konkursa nolikumā noteiktajā kārtībā, saņemti ārpus EIS e-konkursu apakšsistēmas vai ir saņemti pēc Atklāta konkursa nolikumā norādītā piedāvājumu iesniegšanas termiņa, nav noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim, netiks izskatīti un tiks atgriezti atpakaļ iesniedzējam.
Piedāvājuma iesniegšana ir piegādātāja brīvas gribas izpausme, tāpēc neatkarīgi no Atklāta konkursa rezultātiem, Pasūtītājs neuzņemas atbildību par piegādātāja izdevumiem un iespējamiem zaudējumiem, kas saistīti ar piedāvājuma sagatavošanu un iesniegšanu.
Pretendents jebkurā laikā līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus, papildus norādot “GROZĪJUMI” vai “ATSAUKUMS”. Pēc piedāvājumu iesniegšanas termiņa beigām pretendents nevar grozīt savu piedāvājumu.
Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības Atklātā konkursā.
Ja no sistēmas uzturētāja (Valsts reģionālās attīstības aģentūras) būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams iesniegt piedāvājumu, piedāvājumu iesniegšanas termiņš tiks pagarināts un Pasūtītājs publicēs informāciju par piedāvājumu iesniegšanas termiņa pagarināšanu. Ja no sistēmas uzturētāja būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, Atklāts konkurss tiks pārtraukts.
Piedāvājumu atvēršana sākas Paziņojumā par līgumu, kas publicēts Iepirkumu uzraudzības biroja tīmekļa vietnē un Eiropas Savienības Oficiālajā Vēstnesī, norādītajā piedāvājumu atvēršanas termiņā, kas ir ne ātrāk kā četras stundas pēc Paziņojumā par līgumu noteiktā piedāvājumu iesniegšanas termiņa (datuma un laika) beigām. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. 
Atklāta konkursa piedāvājumu vērtēšana notiek slēgtās Komisijas sēdēs.
[bookmark: _Toc132793686]Piedāvājuma noformēšana
Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
Piedāvājumā iekļautajiem dokumentiem ir jābūt latviešu valodā vai, ja to oriģināli ir citā valodā, jāpievieno pretendenta apliecināts tulkojums latviešu valodā.
Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām. 
Piedāvājumā iekļautajiem dokumentiem un to noformējumam ir jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr.558 “Dokumentu izstrādāšanas un noformēšanas kārtība”.
Piedāvājumu elektroniski paraksta pretendenta pārstāvēttiesīgais vai pilnvarotais pārstāvis, pēdējā gadījumā pievienojot pilnvaru pretendenta atlases dokumentu daļā. Pilnvarā precīzi jānorāda pilnvarotajam pārstāvim piešķirto tiesību un saistību apjoms. 
[bookmark: _Toc132793687]Informācija par iepirkuma priekšmetu
[bookmark: _Toc336440018][bookmark: _Toc336440019][bookmark: _Ref453842695][bookmark: _Ref455755336][bookmark: _Ref471293012]Atklāta konkursa iepirkuma priekšmets ir kursu vadības sistēmas iegāde (turpmāk - Sistēma) atbilstoši Atklāta konkursa nolikumam un Atklāta konkursa nolikuma tehniskajā specifikācijā (turpmāk – Tehniskā specifikācija) noteiktajām prasībām (turpmāk – Pakalpojums) (2.pielikums). 
Iepirkuma nomenklatūra (CPV kods): galvenais iepirkuma priekšmets: 72262000-9 (Programmatūras izstrādes pakalpojumi); papildus kodi: 72263000-6 (Programmatūras ieviešanas pakalpojumi); 72265000-0 (Programmatūras konfigurēšanas pakalpojumi); 72267000-4 (Programmatūras uzturēšanas un labošanas pakalpojumi).
Iepirkuma priekšmets nav sadalīts daļās. Pretendents var iesniegt vienu piedāvājuma variantu par pilnu Atklāta konkursa iepirkuma priekšmeta apjomu.
Skaidrojums atbilstoši MK noteikumu Nr.107 196.punktam: Atklāta konkursa iepirkuma priekšmets – kursu vadības sistēmas - tiek iepirkts kopā, jo paredz savstarpēji saistītu procesu - vienas sistēmas piegādi, šīs sistēmas papildinājumu veikšanu un garantijas nodrošinājumu. Uz šī pamata Pasūtītājs nedala iepirkuma procedūru atsevišķās daļās.
Līguma noteikumi ir noteikti Atklāta konkursa nolikumam pievienotajā līgumprojektā (8.pielikums).
[bookmark: _Hlk132896348]Paredzamais Līguma izpildes termiņš ir 36 (trīsdesmit seši) mēneši no Līguma spēkā stāšanās dienas.
Paredzamā līgumcena: līdz 200 000.00 EUR (divi simti tūkstoši euro un 00 centi) bez pievienotās vērtības nodokļa (turpmāk - PVN).
Sistēmas ieviešanas jāveic 8 (astoņu) mēnešu laikā no līguma parakstīšanas dienas.
[bookmark: _Hlk132893254]Līguma saistību izpildes (vieta, kur Pasūtītājs elektroniski saņem Piegādi) vieta: Latvijas Republikas teritorija (Sistēma tiek elektroniski piegādāta).
[bookmark: _Toc132793688]Eiropas vienotais iepirkuma procedūras dokuments
Pretendents var iesniegt Eiropas vienoto iepirkuma procedūras dokumentu (turpmāk – EVIPD) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases (kvalifikācijas) prasībām. Ja pretendents izvēlēsies iesniegt EVIPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu  atlases (kvalifikācijas) prasībām, tam jāiesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādītajiem apakšuzņēmējiem, kuru sniedzamo pakalpojumu vērtība ir vismaz 10 000,00 EUR (desmit tūkstoši euro, 00 centi). Piegādātāju apvienība vai personālsabiedrība iesniedz atsevišķu EVIPD par katru tās dalībnieku. 
Pretendents var iesniegt Komisijai EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
Komisija ir tiesīga jebkurā iepirkuma procedūras stadijā pieprasīt iesniegt kvalifikāciju apliecinošus dokumentus, dodot termiņu to iesniegšanai ne ilgāk kā 5 (piecas) darba dienas.
EVIPD veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam http://espd.eis.gov.lv/.
Pretendentam EVIPD jāaizpilda II sadaļa “Informācija par ekonomikas dalībnieku”. Pretendentam EVIPD obligāti jāaizpilda arī EVIPD III sadaļa “Izslēgšanas iemesli” tādējādi norādot, vai tas atbilst PIL 42.panta pirmās daļas 2., 12., 13. un 14.punktā minētajam izslēgšanas nosacījumam. Savukārt personām, uz kuru spējām pretendents balstās, obligāti ir arī jāaizpilda EVIPD III sadaļa “Izslēgšanas iemesli”, kā arī jānorāda informācija attiecībā uz tiem atlases kritērijiem, par kuriem pretendents uz konkrēto personu ir balstījies (aizpildāma EVIPD IV sadaļa “Atlases kritēriji”). Pretendenta piedāvātajiem apakšuzņēmējiem obligāti ir jāaizpilda sadaļa, kas attiecas uz izslēgšanas noteikumiem (EVIPD III sadaļa “Izslēgšanas iemesli”). Pretendentam vai personālsabiedrības biedram, ja Pretendents ir personālsabiedrība, EVIPD jānorāda, vai uz to neattiecas Starptautisko un Latvijas Republikas nacionālo sankciju likuma 11.1 panta pirmās daļas izslēgšanas nosacījums. 
[bookmark: _Toc132793689]Pretendentu atlases (kvalifikācijas) prasības
Pretendentu kvalifikācijas prasības ir obligātas visiem pretendentiem, kas vēlas iegūt tiesības sniegt Pakalpojumu un slēgt Līgumu ar Pasūtītāju.
Pretendents iesniedz pieteikumu dalībai Atklātā konkursā, kas ir noformēts atbilstoši Atklāta konkursa veidlapai “Pieteikums” (1. pielikums). Pretendenta pieteikumu par piedalīšanos Atklātā konkursā paraksta atbilstoši Atklāta konkursa nolikuma 3.3. punktā noteiktajam. Ja pretendents ir personu apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikumu paraksta atbilstoši Atklāta konkursa nolikuma 3.3. punktā noteiktajam.
Ārvalstīs reģistrētam pretendentam ir jāiesniedz komersanta amatpersonu saraksts Atklāta konkursa nolikuma pieteikumā “Pieteikums” (1. pielikums), norādot pretendentu vai personu, kura ir pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbības, kas saistītas ar filiāli, vārdu, uzvārdu un citu personu identificējošu informāciju. Minētā informācija iesniedzama arī par personu apvienības un apakšuzņēmēja amatpersonām.
Pretendents iesniedz apliecinājumu par neatkarīgi izstrādātu piedāvājumu, kas ir noformēts atbilstoši Atklāta konkursa veidlapai “Apliecinājums par neatkarīgi izstrādātu piedāvājumu” (3.pielikums).
Ja piedāvājumu iesniedz personu apvienība, tad vismaz 1 (vienam) no personu apvienības dalībniekiem ir jābūt atbilstošām tehniskām un profesionālām spējām.
Pretendentu atlases (kvalifikācijas) prasības un iesniedzamie kvalifikācijas dokumenti:
	Prasība
	Iesniedzamais dokuments

	2. Pretendents ir reģistrēts Latvijas Republikas Uzņēmumu reģistra Komercreģistrā vai Latvijas Republikas Valsts ieņēmumu dienesta (turpmāk – VID) Nodokļu maksātāju reģistrā kā saimnieciskās darbības veicējs, vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.
             Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
	0. Informāciju par pretendentu, kurš ir reģistrēts Latvijas Republikas Komercreģistrā, Komisija pārbauda Uzņēmumu reģistra mājaslapā (skat. www.ur.gov.lv/?a=936&z=631&v=lv, ja pretendents nav iesniedzis komersanta reģistrācijas apliecības kopiju. Attiecībā par Latvijas Republikā reģistrētām fiziskām personām – saimnieciskās darbības veicējiem, tādējādi, ka tie ir reģistrēti VID Nodokļu maksātāju reģistrā, Komisija pārbaudi veiks VID mājaslapā sadaļā “Saimnieciskās darbības veicēji, VID reģistrētās juridiskās personas un citas personas (skat. https://www6.vid.gov.lv/SDV).
0. Pretendents, kas reģistrēts ārvalstīs – iesniedz kompetentas attiecīgās valsts institūcijas izsniegtu dokumenta kopiju, kas apliecina, ka pretendents ir reģistrēts atbilstoši tās valsts normatīvo aktu prasībām, kā arī komersanta amatpersonu sarakstu saskaņā ar Atklāta konkursa nolikuma 7.3.punkta prasībām. Ja attiecīgās reģistrācijas valsts normatīvais regulējums neparedz reģistrācijas apliecības izdošanu, tad pretendents iesniedz informāciju par pretendenta reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	2. Pretendenta vidējais viena gada* neto finanšu apgrozījums (EUR bez PVN) iepriekšējo 3 (trīs) noslēgto finanšu gadu laikā (par noslēgto finanšu gadu uzskata gadu, par kuru ir sagatavots un normatīvajos aktos noteiktajā kārtībā apstiprināts gada pārskats) ir vismaz 100 000,00 EUR (viens simts tūkstoši euro 00 centi), neieskaitot PVN. 
Pretendents, kas dibināts vēlāk, apliecina finanšu apgrozījumu par nostrādāto periodu un tam ir jāatbilst šajā punktā minētajai prasībai.
Ja pretendents ir piegādātāju apvienība, tad vismaz vienam no piegādātāju apvienības dalībniekiem vai visu piegādātāju apvienības dalībnieku finanšu apgrozījums kopā ir ne mazāks kā šajā punktā noteiktais.  
* Vidējā viena gada neto finanšu apgrozījuma aprēķins tiek veikts: iepriekšējo 3 (trīs) noslēgto finanšu gadu neto apgrozījumu summu (EUR bez PVN) dalot ar 3 (trīs).
	1. Pretendenta rakstisks apliecinājums par iepriekšējo 3 (trīs) noslēgto finanšu gadu apgrozījumu vai finanšu pārskats vai izraksts no tā par iepriekšējiem 3 (trīs) pārskata gadiem (4.pielikums). Pretendents, kas dibināts vēlāk, iesniedz apliecinājumu finanšu apgrozījuma (atbilstoši Atklāta konkursa nolikuma 7.6.2. punkta prasībai) apliecināšanai par nostrādāto periodu, savukārt pretendents, kura darbības laiks ir mazāks par gadu, iesniedz zvērināta revidenta pārbaudītu operatīvo bilanci par tā darbības laiku.
1. Ja pretendents balstās uz citu personu finansiālajām iespējām (neatkarīgi no to savstarpējo attiecību tiesiskā rakstura), pretendents iesniedz visu šo personu apliecinājumu vai vienošanos par sadarbību pakalpojuma izpildē, ka viņa rīcībā būs nepieciešami resursi iepirkuma līguma izpildei. Visas šajā punktā minētās personas ir solidāri atbildīgas par iepirkuma līguma izpildi.
1. Ārvalstī reģistrētam pretendentam jāiesniedz atbilstoši sagatavoti, apstiprināti noslēgto finanšu gada pārskati vai dokumentu kopijas par iepriekšējiem 3 (trīs) finanšu gadiem, vai, ja pretendents ir dibināts vēlāk, informāciju par finanšu apgrozījumu (neto apgrozījumu) no tā reģistrācijas dienas.

	Pretendentam iepriekšējo 3 (trīs) gadu laikā (2021., 2022., 2023. un 2024. līdz piedāvājuma iesniegšanas brīdim) ir pieredze vismaz 2 (divu) tīmekļa bāzētas informācijas sistēmas izstrādes vai ieviešanas, vai pilnveides projektā (pakalpojums ir izpildīts un pieņemts no pasūtītāja), kas atbilst visām šādām prasībām:
a) Vismaz viena projekta izstrādes ietvaros izmantotas PHP vai Microsoft.Net tehnoloģijas; 
b) sistēma ir integrēta ar vismaz 2 (divām) citām informācijas sistēmām;
c) informācijas sistēmas lietotāju skaits ir vismaz 1 000 (viens tūkstotis).
	Apliecinājums par pretendenta pieredzi, ko iesniedz atbilstoši Atklāta konkursa nolikumā norādītajai veidlapai (5.pielikums), norādot projekta pasūtītāju, projekta nosaukumu, projekta ietvaros veikto darbu aprakstu, projekta realizācijas laiku.
Par projektu, ar ko pretendents apliecina pieredzi atbilstoši Atklāta konkursa nolikuma 7.6.3.punkta prasībām, iesniedz pasūtītāju atsauksmes vai citu alternatīvu  dokumentāciju (iesniegtajiem dokumentiem ir jāsatur informācija par Atklāta konkursa nolikumā izvirzītajām pieredzes prasībām), kas atspoguļo informāciju par veiktajiem darbiem (piemēram, līgumu un darbu nodošanas – pieņemšanas aktu kopijas), kas apliecina, ka norādītie projekti ir pabeigti.
Ja pretendents balstās uz personas iespējām, apliecinājumu iesniedz par personu, kura tiek piesaistīta, lai izpildītu Atklāta konkursa nolikuma 7.6.3.punkta prasības (5. pielikums).

	2. Pretendentam iepriekšējo 3 (trīs) gadu laikā (2021., 2022., 2023. gadā, kā arī 2024. gadā laika periodā līdz piedāvājuma iesniegšanas dienai) ir pieredze vismaz 1 (vienas) tīmekļa bāzētas informācijas sistēmas izstrādes vai tās ieviešanas, vai pilnveides projektā (pakalpojums ir izpildīts un pieņemts no pasūtītāja), kas atbilst visām šādai prasībai: sistēmas ieviešanas vai pilnveides uzturēšanas kopējais finanšu apjoms ir vismaz 100 000,00 EUR (viens simts tūkstoši euro, 00 centi) bez PVN.
	Apliecinājums par pretendenta pieredzi, ko iesniedz atbilstoši Atklāta konkursa nolikumā norādītajai veidlapai (5.pielikums), norādot projekta pasūtītāju, projekta nosaukumu, projekta ietvaros veikto darbu aprakstu, projekta realizācijas laiku.
Par projektu, ar ko pretendents apliecina pieredzi atbilstoši Atklāta konkursa nolikuma 7.6.4.punkta prasībām, iesniedz pasūtītāju atsauksmes vai citu alternatīvu  dokumentāciju (iesniegtajiem dokumentiem ir jāsatur informācija par Atklāta konkursa nolikumā izvirzītajām pieredzes prasībām), kas atspoguļo informāciju par veiktajiem darbiem (piemēram, līgumu un darbu nodošanas – pieņemšanas aktu kopijas), kas apliecina, ka norādītie projekti ir pabeigti.
Ja pretendents balstās uz personas iespējām, apliecinājumu iesniedz par personu, kura tiek piesaistīta, lai izpildītu Atklāta konkursa nolikuma 7.6.4.punkta prasības (5. pielikums).

	Pretendenta rīcībā Sistēmas ieviešanas procesa nodrošināšanai Līguma izpildei būs šādi speciālisti:
Projekta vadītājs, kurš atbilst šādām prasībām:
a) augstākā izglītība projektu vadībā (vai ekvivalenta augstākā izglītība) vai spēkā esošs starptautiski atzīts sertifikāts projektu vadības jomā  (PMI PMP vai Prince II, vai IPMA C līmenis, vai PMI ACP, vai Scrum Master, vai ekvivalents);
b) iepriekšējo 3 (trīs) gadu (2021., 2022., 2023. un 2024.gadā līdz piedāvājumu iesniegšanas termiņa beigām) laikā  ir pieredze projekta vadītāja amatā vismaz 1 (vienas) tīmekļa bāzētas informācijas sistēmas izstrādes, ieviešanas vai pilnveides projektā, kur projekta finanšu apjoms  par sistēmas vai tās papildinājumu izstrādes un/vai ieviešanas darbiem ir vismaz 100 000,00 EUR (viens simts tūkstoši euro, 00 centi) bez PVN.
Sistēmanalītiķis, kurš atbilst šādām prasībām: 
a) ir iegūta augstākā izglītība (vismaz bakalaura grāds) datorzinātnēs vai informācijas un komunikāciju tehnoloģiju jomā (vai ekvivalenta augstākā izglītība), vai spēkā esošs starptautiski atzīts sertifikāts sistēmu analīzē vai biznesa analīzē (OMG Certified Expert in BMP, CBAP (Certified Business Analysis Professional) CCBA (Certification of Capability in Business Analysis) vai ekvivalents sertifikāts);
b) iepriekšējo 3 (trīs) gadu (2021., 2022., 2023. un 2024.gadā līdz piedāvājumu iesniegšanas termiņa beigām) laikā  ir pieredze vismaz 1 (vienas) informācijas tīmekļa bāzētas informācijas sistēmas izstrādes, ieviešanas vai pilnveides projektā, kura ietvaros sistēma ir integrēta ar vismaz 2 (divām) citām informācijas sistēmām un informācijas sistēmas lietotāju skaits ir vismaz 1 000 (viens tūkstotis).
Programmētājs, kurš atbilst šādām prasībām: 
a) ir iegūta augstākā izglītība (vismaz bakalaura grāds) datorzinātnēs vai informācijas un komunikāciju tehnoloģiju jomā (vai ekvivalenta augstākā izglītība);
b) iepriekšējo 3 (trīs) gadu (2021., 2022., 2023. un 2024.gadā līdz piedāvājumu iesniegšanas termiņa beigām) laikā  ir pieredze vismaz 1 (vienas) tīmekļa bāzētas informācijas sistēmas izstrādes, ieviešanas vai pilnveides projektā, kura ietvaros sistēma ir integrēta ar vismaz 2 (divām) citām informācijas sistēmām un informācijas sistēmas lietotāju skaits ir vismaz 1 000 (viens tūkstotis). 

Katrs no Atklāta konkursa nolikuma 7.6.5.punktā norādītajiem speciālistiem Līguma izpildē var pildīt ne vairāk kā 1 (viena) Atklāta konkursa nolikuma 7.6.5.1.-7.6.5.3.punktā noteiktā speciālista lomu. 
Pretendents var piesaistīt papildu speciālistus Līgumā noteikto uzdevumu veikšanai, nepalielinot finansējumu.
Visi pretendenta piedāvātie speciālisti ir spējīgi komunicēt un kvalitatīvi nodrošināt pakalpojuma sniegšanu latviešu valodā nolikuma dokumentācijā noteiktajos termiņos (vismaz B2 līmenī atbilstoši Eiropas valodas līmeņu novērtējuma metodikai). Gadījumā, ja pretendenta piesaistītie speciālisti ir ārvalstnieki vai nepārzina latviešu valodu vismaz B2 līmenī, pretendentam jānodrošina tulka piesaiste (papildinot 5.pielikuma speciālistu sarakstu), kurš atbilst vismaz 1 (vienai) no šādām prasībām: 
a) ir iegūta augstākā izglītība (vismaz bakalaura grāds) datorzinībās un ir latviešu valodas zināšanas vismaz C1 līmenī;
vai
b) ir iegūta augstākā izglītība (vismaz bakalaura grāds) un latviešu valodas zināšanas vismaz C1 līmenī un iepriekšējo 3 (trīs) gadu laikā (2021., 2022., 2023. gadā un 2024.gadā līdz piedāvājuma iesniegšanas dienai) ir pieredze informācijas tehnoloģiju jomas dokumentācijas tulkošanā vismaz 2 (divos) projektos.
	Apliecinājums par speciālistu pieredzi, ko iesniedz atbilstoši Atklāta konkursa nolikumā norādītajai veidlapai (6.pielikums), norādot pasūtītāju, projekta nosaukumu un projekta raksturojošos datus atbilstoši Atklāta konkursa nolikumā izvirzītajām pieredzes prasībām.
Speciālistu zināšanas apliecinošu dokumentu kopijas (izglītības dokumentu, sertifikātu kopijas). 
Katra speciālista apliecinājums par gatavību piedalīties Atklāta konkursa iepirkuma līguma izpildē, kas iekļauts speciālista pieredzes apliecinājumā (6.pielikums). Gadījumā, ja norādītais speciālists ir pretendenta darbinieks, apliecinājumu par tā pieredzi un piesaisti iepirkuma līguma izpildē var parakstīt darba devējs, ja minētā pieredze gūta pie darba devēja.



[bookmark: _Toc132793690]Tehniskais piedāvājums
Pretendents, iesniedzot pieteikumu Atklātā konkursā (1.pielikums) ar tā parakstīšanu apliecina, ka ir iepazinies ar Atklāta konkursa nolikumam pievienoto Tehnisko specifikāciju (2.pielikums), pretendentam tā ir skaidri saprotama un izpildāma, un pretendents apliecina, ka apņemas nodrošināt visas Tehniskajā specifikācijā noteiktās prasības un piekrīt sniegt visus Tehniskajā specifikācijā (2.pielikums) noteiktos darbus, atbilstoši visām Tehniskajā specifikācijā izvirzītajām prasībām.
Pretendents iesniedz brīvas formas apliecinājumu par apņemšanos izpildīt visas Tehniskajā specifikācijā noteiktās prasības. 
[bookmark: _Toc132793691]Finanšu piedāvājums
Finanšu piedāvājumu pretendents sagatavo atbilstoši Atklāta konkursa nolikuma pielikumā (7.pielikums) pievienotajai finanšu piedāvājuma veidlapai.
Finanšu piedāvājumā visas cenas jāizsaka euro (EUR bez PVN) un piedāvājuma cenas jāaprēķina un jānorāda ar precizitāti 2 (divas) zīmes aiz komata.
Finanšu piedāvājumā pretendentam jāiekļauj visi izdevumi un izmaksas, kas var rasties pretendentam, lai pilnīgi un pienācīgā kvalitātē sasniegtu Tehniskajā specifikācijā noteikto pakalpojumu nodrošināšanu atbilstoši Līguma projekta noteikumiem, izņemot PVN. 
[bookmark: _Toc132793692]Piedāvājumu izvērtēšana
[bookmark: _Toc380655972][bookmark: _Ref482027772][bookmark: _Toc502228560]Piedāvājuma izvēles kritērijs ir saimnieciski visizdevīgākais piedāvājums.  Par saimnieciski visizdevīgāko piedāvājumu tiks atzīts Atklāta konkursa nolikumam atbilstošs piedāvājums, kas būs ieguvis vislielāko punktu skaitu saskaņā ar šādiem vērtēšanas kritērijiem:

	Nr..
p.k.
	Kritērijs
	Vērtēšana un nosacījumi 
	Maksimālais punktu skaits

	2.
	A kritērijs – T.1.1. 
Izmaksu novērtējuma tabula “Sistēmas ieviešana”
	
A= zemākā cena T1.1 / piedāvātā pretendenta cena T1.1 x 75

	75

	3.
	B kritērijs – T.1.2. 
Izmaksu novērtējuma tabula “Sistēmas pielāgošanas darbi”

	

B= zemākā cena T1.2 / piedāvātā pretendenta cena T1.2 x 25

	25

	
	Kopā
	Maksimālais iegūstamo punktu skaits : A+B+C 
	100



Katram piedāvājumam pie aprēķina pieskaita 0,001.
Finanšu piedāvājuma sadaļa “Izmaksu novērtējuma tabula”
	Nr. 
p. k.
	Iepirkuma priekšmets
	Vienība
	Skaits
	Vienības cena EUR, bez PVN
	Summa EUR, bez PVN

	a
	b
	c
	d
	e
	d x e

	1.
	Sistēmas izstrāde, ieviešana, t.s. integrācija, ar Pasūtītāja informācijas sistēmām atbilstoši Tehniskās specifikācijas prasībām (T1.1)
	Gab.
	1
	<  >
	<  >

	3.
	Sistēmas pielāgošanas darbi. Iepriekš nedefinētu izmaiņu pieprasījumu un papildinājumu izstrāde un ieviešana, tehniskās konsultācijas (T1.2)
	stunda
	1
	<  >
	<  >

	KOPĀ:
	<  >



Gadījumā, ja vairāki piedāvājumi iegūst vienādu punktu skaitu un tie atzīstami par saimnieciski visizdevīgākajiem piedāvājumiem, iepirkuma komisija izvēlēsies piedāvājumu,  kurš būs ieguvis vairāk punktu Atklāta konkursa nolikuma kritērijā “A kritērijs – T1.1. Izmaksu novērtējuma tabula “Sistēmas ieviešana””.
Komisija piedāvājumu vērtēšanu veic šādos posmos:
piedāvājuma noformējuma pārbaude;
pretendentu atlase;
tehnisko piedāvājumu vērtēšana;
finanšu piedāvājumu vērtēšana.
Komisija veic piedāvājumu noformējuma pārbaudi atbilstoši Atklāta konkursa nolikuma 4.punktā noteiktajām prasībām. Ja Komisija konstatē, ka piedāvājums neatbilst kādai no prasībām, Komisija izvērtē neatbilstības nozīmīgumu un lemj par pretendenta turpmāku dalību Atklātā konkursā.
Komisija veic pretendenta  kvalifikācijas pārbaudi atbilstoši Atklāta konkursa nolikuma 7.punkta prasībām.
Komisija izslēdz pretendentu no turpmākas dalības Atklātā konkursā un tā piedāvājumu tālāk nevērtē, ja konstatē, ka:
pretendents ir iesniedzis nepatiesu informāciju savas kvalifikācijas novērtēšanai;
pretendents vispār nav iesniedzis prasīto informāciju;
kvalifikācijas dokumenti nav iesniegti atbilstoši Atklāta konkursa nolikumā noteiktajām prasībām un / vai to saturs neatbilst Atklāta konkursa nolikuma prasībām.
Komisija veic pretendentu tehnisko piedāvājumu pārbaudi un izvērtēšanu atbilstoši Atklāta konkursa nolikuma 8.punkta prasībām.
Komisija izslēdz pretendentu no turpmākas dalības Atklātā konkursā un tā piedāvājumu tālāk nevērtē, ja konstatē, ka tehniskais piedāvājums neatbilst Atklāta konkursa nolikuma 8.punkta prasībām.
Komisija veic finanšu piedāvājumu atbilstības pārbaudi un izvērtēšanu atbilstoši Atklāta konkursa nolikuma 9.punktam.
Komisija izslēdz pretendentu no turpmākas dalības Atklātā konkursā un tā piedāvājumu tālāk nevērtē, ja konstatē, ka nav iesniegti visi finanšu piedāvājuma dokumenti vai finanšu piedāvājums nav iesniegts par visu iepirkuma priekšmeta apjomu.
Komisija veic aritmētisko kļūdu pārbaudi pretendenta finanšu piedāvājumā un, saskaņā ar PIL 41.panta devīto daļu, veic aritmētisko kļūdu labojumu informējot par to attiecīgo pretendentu.
Vērtējot finanšu piedāvājumu, kurā ir konstatētas aritmētiskās kļūdas, Komisija ņem vērā cenu pēc kļūdu labojumiem.
Ja piedāvājums šķiet nepamatoti lēts, Komisija saskaņā ar PIL 53.pantu pieprasa pretendentam skaidrojumu par piedāvāto cenu vai izmaksām. Skaidrojums īpaši var attiekties uz:
sniedzamo pakalpojumu izmaksām;
izraudzītajiem tehniskajiem risinājumiem un īpaši izdevīgajiem darbu sniegšanas apstākļiem, kas ir pieejami pretendentam;
piedāvāto darbu īpašībām un oriģinalitāti;
vides, sociālo un darba tiesību un darba aizsardzības jomas normatīvajos aktos un darba  koplīgumos noteikto pienākumu ievērošanu;
saistībām pret apakšuzņēmējiem;
pretendenta saņemto komercdarbības atbalstu.
Komisija noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai, ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
Katrs Komisijas loceklis piedāvājumus vērtē individuāli.
Par saimnieciski visizdevīgāko piedāvājumu Komisija atzīst to piedāvājumu, kas, apkopojot individuālos vērtējumus, ir ieguvis vislielāko punktu skaitu.
[bookmark: _Toc132793693]Pretendentu izslēgšanas noteikumi atbilstoši normatīviem aktiem
Pretendentu izslēgšanas gadījumu esamības pārbaudi Komisija veic attiecībā uz pretendentu, kuram būtu piešķiramas līguma slēgšanas tiesības.
Komisija izslēdz pretendentu no turpmākās dalības Atklātā konkursā, kā arī neizskata pretendenta piedāvājumu, ja tā konstatē apstākļus, kas atbilst PIL 42. panta otrajā daļā noteiktajiem pretendenta izslēgšanas nosacījumiem. 
PIL 42.panta otrajā daļā noteiktie izslēgšanas nosacījumi ir attiecināmi arī uz PIL 42.panta trešajā daļā noteiktajām personām.
Komisija neizskata pretendenta piedāvājumu un izslēdz pretendentu no turpmākās dalības Atklātā konkursā, ja uz pretendentu, piegādātāju apvienības biedru (ja pretendents ir piegādātāju apvienība) vai personālsabiedrības biedru (ja pretendents ir personālsabiedrība) attiecās Starptautisko un Latvijas Republikas nacionālo sankciju 11.1 panta pirmās daļas noteikumi. Komisija neizskatīs pretendenta piedāvājumu un izslēgs pretendentu no turpmākas dalības iepirkuma procedūrā, ja arī uz pretendenta valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, būs attiecināmi attiecīgie izslēgšanas noteikumi. Kā arī Komisija neizskatīs pretendenta piedāvājumu un izslēgs pretendentu no turpmākas dalības iepirkuma procedūrā, ja uz pretendentu (un attiecīgajām personām) attiecas Eiropas Komisijas Padomes 2022.gada 8.aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie nosacījumi.
Pretendentu izslēgšanas gadījumu pārbaudi Komisija veic PIL 42.panta noteiktajā kārtībā.
[bookmark: _Toc132793694]Līguma noslēgšana
[bookmark: _Toc3282042]Lēmumu par Atklāta konkursa rezultātiem Komisija pretendentiem paziņo rakstiski 3 (trīs) darba dienu laikā no dienas, kad Komisija ir pieņēmusi lēmumu par Atklāta konkursa rezultātu.
Ar Atklāta konkursa rezultātā līguma slēgšanas tiesību ieguvušo pretendentu tiks slēgts Līgums, atbilstoši Atklāta konkursa nolikumam pievienotajam Līguma projektam (8.pielikums). 
Ja Līgums tiek slēgts ar pretendentu, kas reģistrēts ārpus Eiropas Savienības, tad Līgumam pielikumā tiek pievienoti ar otru līgumslēdzējpusi saskaņoti datu aizsardzības nosacījumi, kas atbilst Eiropas Savienības normatīvo aktu prasībām. 
Pasūtītājs slēdz Līgumu ar pretendentu, kuram saskaņā ar Atklāta konkursa nolikumā noteikto kārtību ir piešķirtas līguma slēgšanas tiesības, saskaņā ar PIL 60. panta sesto daļu – ne ātrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68. pantā noteiktajā kārtībā iesniegts iesniegums par iepirkuma procedūras pārkāpumiem. Līgumu Pasūtītājs sagatavo, pamatojoties uz Komisijas lēmumu par līguma slēgšanas tiesību piešķiršanu un pretendenta, kuram piešķirtas līguma slēgšanas tiesības, iesniegto piedāvājumu.
Pretendenta iebildumi par Atklāta konkursa nolikumam pievienotā Līguma projekta nosacījumiem jāizsaka piedāvājumu sagatavošanas laikā. Slēdzot Līgumu, iebildumi par Līguma nosacījumiem netiks pieņemti.
Ja piedāvājumu iesniedz personu apvienība vai personālsabiedrība, piedāvājumā papildus norāda personu, kas Atklātā konkursā pārstāv attiecīgo personu apvienību vai personālsabiedrību, kā arī katras personas atbildības sadalījumu. Ja piedāvājumu iesniedz personu apvienība, tai Līguma slēgšanas tiesību iegūšanas gadījumā, ir pienākums pirms Līguma noslēgšanas pēc savas izvēles izveidoties atbilstoši noteiktam juridiskam statusam (pilnsabiedrība) vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) dienu laikā pēc PIL 60.panta sestajā daļā minētā nogaidīšanas termiņa beigām.
Ja Atklāta konkursa uzvarētājs bez attaisnojoša iemesla 10 (desmit) darba dienu laikā pēc PIL 68.panta otrā daļā minētā nogaidīšanas termiņa beigām, atsakās slēgt Līgumu ar Pasūtītāju, vai Atklāta konkursa uzvarētājs atsauc savu piedāvājumu vai personu apvienība 15 (piecpadsmit) dienu laikā, pēc PIL 68.panta otrā daļā  minētā nogaidīšanas termiņa beigām, kad Komisijas lēmums par līguma slēgšanas tiesību piešķiršanu kļuvis nepārsūdzams, neizveidojas atbilstoši noteiktam juridiskam statusam vai nenoslēdz sabiedrības līgumu un neiesniedz dokumentus, kas pierāda, ka personu apvienība ir izveidojusies atbilstoši noteiktam juridiskam statusam vai noslēgusi sabiedrības līgumu, Komisija izvēlas pretendentu, kurš nākamais piedāvājis saimnieciski visizdevīgāko piedāvājumu. 
Ja nākamais pretendents, kurš piedāvājis saimnieciski visizdevīgāko piedāvājumu, atsakās slēgt Līgumu, Komisija pieņem lēmumu pārtraukt Atklātu konkursu, neizvēloties nevienu piedāvājumu.
Komisija 10 (desmit) darba dienu laikā pēc tam, kad noslēgts Līgums vai pieņemts lēmums par Atklāta konkursa izbeigšanu vai pārtraukšanu, iesniedz publicēšanai paziņojumu par līguma slēgšanas tiesību piešķiršanu.
[bookmark: _Toc47425299][bookmark: _Toc132793695]Apakšuzņēmēji, personāls un to nomaiņas kārtība
Pretendents Līguma izpildē ir tiesīgs piesaistīt apakšuzņēmējus.
Apakšuzņēmējs ir pretendenta nolīgta persona vai savukārt tās nolīgta persona, kurasniedz pakalpojumus Līguma izpildei atbilstoši piedāvājumā Atklātam konkursam norādītajam apjomam.
[bookmark: _GoBack]Pretendents piedāvājumā Atklātam konkursam norāda visus apakšuzņēmējus un apakšuzņēmēju apakšuzņēmējus, kuru sniedzamo pakalpojumu vērtība ir EUR 10 000,00 vai vairāk un katram šādam apakšuzņēmējam izpildei nododamo darbu Līguma daļu (9.pielikums), kā arī savam piedāvājumam Atklātam konkursam pievieno rakstiskus apakšuzņēmēju apliecinājumus par apakšuzņēmēja piedalīšanos Atklātā konkursā, kā arī apakšuzņēmēja gatavību veikt apakšuzņēmējam nododamo darbu sarakstā norādītos darbus un/ vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts Līgums (10.pielikums).
Atklātā konkursā izraudzītais pretendents nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Atklātā konkursā izraudzītajam pretendentam ir pienākums saskaņot ar Pasūtītāju papildu personāla iesaistīšanu Līguma izpildē.
Piedāvājumā norādītā personāla nomaiņa pieļaujama tikai Līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līguma noteikumos norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tāda pati kvalifikācija un pieredzes kā personālam, kas tika vērtēts, nosakot saimnieciski visizdevīgāko piedāvājumu.
Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42. panta otrajā daļā minētajiem pretendentu izslēgšanas gadījumiem;
piedāvātais apakšuzņēmējs, kura sniedzamo pakalpojumu vērtība ir vismaz 10 000,00 EUR vai vairāk, atbilst PIL 42. panta otrajā daļā minētajiem pretendentu izslēgšanas gadījumiem;
apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
[bookmark: _Toc132793696]Komisijas tiesības un pienākumi
Komisija darbojas saskaņā ar PIL, Atklāta konkursa nolikumu un Pasūtītāja lēmumu par Komisijas izveidošanu.
Komisijas tiesības:
normatīvajos tiesību aktos noteiktajā kārtībā lemt par jebkura no piedāvājumiem turpmāku vērtēšanu Atklātā konkursā, ja tiek konstatēts, ka tas neatbilst kādai no Atklāta konkursa nolikumā vai normatīvajos tiesību aktos noteiktajām prasībām vai satur nepilnīgu informāciju;
pārbaudīt visu pretendenta sniegto ziņu patiesumu;
pieprasīt, lai tiek izskaidrota tehniskajā piedāvājumā iekļautā informācija;
pieaicināt Komisijas darbā ekspertus ar padomdevēja tiesībām;
pieprasīt, lai pretendents rakstiski precizē informāciju un sniedz detalizētus paskaidrojumus par savu piedāvājumu, kā arī uzrāda iesniegto dokumentu kopiju oriģinālus, ja tas nepieciešams piedāvājuma izvērtēšanai;
ja pretendents neiesniedz Komisijas pieprasītās ziņas vai paskaidrojumus, vērtēt piedāvājumu pēc tiem dokumentiem, kas iekļauti piedāvājumā;
ja nepieciešams, pieprasīt no pretendenta informāciju par cenas vai izmaksu veidošanās mehānismu;
noraidīt nepamatoti lētu piedāvājumu;
veikt aritmētisko kļūdu labošanu;
lemt par piedāvājumu iesniegšanas termiņa pagarinājumu;
pārtraukt Atklātu konkursa norisi jebkurā laikā pirms Līguma noslēgšanas, ja tam ir objektīvs pamatojums;
veikt citas darbības saskaņā ar normatīvajiem tiesību aktiem un Atklāta konkursa nolikumu.
 Komisijas pienākumi:
nodrošināt Atklāta konkursa norisi un dokumentēšanu;
nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem;
pēc savlaicīgi iesniegta ieinteresētā piegādātāja rakstiska pieprasījuma sniegt papildu informāciju par Atklāta konkursa nolikumā ietvertajām prasībām attiecībā uz piedāvājuma sagatavošanu un iesniegšanu;
izskatīt pretendentu iesniegtos piedāvājumus, ja tie iesniegti Atklāta konkursa nolikumā noteiktajā piedāvājumu iesniegšanas termiņā un kārtībā;
vērtēt pretendentus un to iesniegtos piedāvājumus saskaņā ar PIL un Atklāta konkursa nolikumu, izvēlēties piedāvājumu vai pieņemt lēmumu par Atklāta konkursa izbeigšanu, neizvēloties nevienu piedāvājumu.
veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
Komisija pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.
[bookmark: _Toc3282043][bookmark: _Toc132793697]Piegādātāju un pretendentu tiesības un pienākumi
Piegādātāju un pretendentu tiesības un pienākumi ir noteikti PIL un Atklāta konkursa nolikumā.
Piegādātāju un pretendenta tiesības:
pieprasīt Komisijai papildu informāciju par Atklāta konkursa nolikumā ietvertajām prasībām attiecībā uz piedāvājuma sagatavošanu un iesniegšanu, savlaicīgi iesniedzot rakstisku pieprasījumu;
veidot piegādātāju apvienības un iesniegt vienu kopēju piedāvājumu Atklātā konkursā;
pirms piedāvājumu iesniegšanas termiņa beigām grozīt vai atsaukt iesniegto piedāvājumu;
pārsūdzēt Komisijas pieņemto lēmumu PIL noteiktajā kārtībā;
veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
Piegādātāju un pretendenta pienākumi:
lejupielādējot Atklāta konkursa nolikumu sekot līdzi turpmākajām izmaiņām Atklāta konkursa nolikumā, kā arī Komisijas sniegtajām atbildēm uz ieinteresēto piegādātāju jautājumiem, kas tiks publicētas EIS e-konkursu apakšsistēmā Atklāta konkursa sadaļā;
piedāvājumā sniegt patiesu informāciju;
Komisijas norādītajā termiņā rakstveidā sniegt atbildes un paskaidrojumus uz Komisijas uzdotajiem jautājumiem par piedāvājumu, tai skaitā par finanšu piedāvājumā norādītās cenas vai izmaksu veidošanās mehānismu;
veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
[bookmark: _Toc132793698]Atklāta konkursa nolikuma pielikumu saraksts
[bookmark: _Hlk512263583]1. pielikums – Pieteikums (veidlapa); 
2. pielikums – Tehniskā specifikācija ar 2 (diviem) tās pielikumiem “Nefunkcionālās prasības” un “Organizatoriskās prasības”; 
3. pielikums – Apliecinājums par neatkarīgi izstrādātu piedāvājumu (veidlapa);
4. pielikums – Apliecinājums par pretendenta vidējo finanšu apgrozījumu (veidlapa);
5. pielikums – Apliecinājums par pretendenta pieredzi (veidlapa);
6. pielikums – Piesaistīto speciālistu saraksts (veidlapa);
7. pielikums – Finanšu piedāvājums (veidlapa);
8. pielikums – Līguma projekts;
9. pielikums – Apakšuzņēmējiem nododamo darbu saraksts (veidlapa);
10. pielikums – Personas, uz kuras iespējām pretendents balstās, un apakšuzņēmēja, kura veicamo darbu vērtība ir vismaz 10 000 euro, apliecinājums (veidlapa).

